fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi sv fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Mikä on avoimen väylä? — Jyväskylän yliopiston avoin yliopisto
Avoimen yliopiston väylällä tarkoitetaan avoimia yliopisto-opintoja, joiden perusteella voi hakea yliopistoon tutkintokoulutukseen. Ohessa on vastauksia yleisimpiin kysymyksiin avoimen väylästä.
Avoimen väylällä tarkoitetaan yleensä avoimen yliopiston opintoja, jotka suorittamalla voit saada opiskelupaikan yliopistosta. Avoimen väylän opinnot ovat oikeita yliopisto-opintoja. Ne perustuvat yliopistojen opetussuunnitelmiin.
Väyläopintoja tarjoavat avoimet yliopistot sekä niiden yhteistyöoppilaitokset, kuten kansanopistot. Erilaisia avoimen väyliä on seuraavissa yliopistoissa: Aalto-yliopisto, Hanken, Helsingin yliopisto, Itä-Suomen yliopisto, Jyväskylän yliopisto, Lapin yliopisto, LUT-yliopisto, Oulun yliopisto, Taideyliopisto, Tampereen yliopisto, Turun yliopisto, Vaasan yliopisto ja Åbo Akademi.
Sinulle, joka haluat tutustua tieteenalaan ja sen opiskeluun ennen hakemista yliopistoon.
Sinulle, joka jäät yhteishaussa vaille opiskelupaikkaa.
Sinulle, joka haluat opiskeluun joustavuutta ajan ja paikan suhteen esimerkiksi työn vuoksi.
Mitä avoimen väylällä opiskellaan?
Yleensä väyläopinnot vastaavat noin yhden vuoden yliopisto-opintoja. Väyläopintojen laajuus ja sisältö sekä aiempien opintojen hyväksiluku vaihtelevat oppiaineesta ja yliopistosta riippuen. Varmista nämä yksityiskohdat etukäteen valitsemastasi avoimesta yliopistosta, ennen kuin aloitat väyläopintosi.
Kun siirryt tutkintokoulutukseen, avoimessa suorittamasi opinnot hyväksiluetaan osaksi yliopistotutkintoasi.
Avoimessa yliopistossa on yliopistosta riippuen jonkin verran lähiopetusta, mutta yleensä pääosa opiskelusta tapahtuu itsenäisesti, etänä. Opinnot soveltuvat hyvin myös työn ohessa tehtäviksi, jos ne ovat ajasta ja paikasta riippumattomia.
Jos haluat opiskella ryhmässä lähiopetuspainotteisesti, voit opiskella joitain avoimen yliopiston opintoja myös yhteistyöoppilaitoksissa. Näitä ovat esimerkiksi kansanopistot ja kesäyliopistot.
Milloin voin ilmoittautua väylälle?
Yleensä väyläopintoihin ilmoittautuminen alkaa yliopistosta riippuen kesällä tai syksyllä. Joissain avoimissa yliopistoissa on jatkuva ilmoittautuminen ympäri vuoden.
Tutustu eri väylävaihtoehtoihin esimerkiksi abivuoden keväänä, jolloin sinulla on suunnitelma valmiina syksyksi, jos et saanut haluamaasi opiskelupaikkaa.
Kun olet suorittanut kaikki vaadittavat väyläopinnot, voit hakea yliopistoon tutkinto-opiskelijaksi opintojesi perusteella. Haku väylältä yliopistoon tapahtuu osana korkeakoulujen yhteishakua tai erillishakuna kevään yhteishaun jälkeen. Hakulomake täytetään Opintopolku.fi-palvelussa. Yleensä valintakoetta ei ole, vaan opiskelijavalinta perustuu väyläopintojen opintomenestykseen ja suoritettujen opintojen laajuuteen.
Aloituspaikkojen määrä vaihtelee eri oppiaineissa ja yliopistoissa. Jos hakukelpoisia hakijoita on aloituspaikkamäärää enemmän, yliopisto tekee opiskelijavalinnat tutkinto-ohjelman valintamenettelyn mukaisesti.
Mihin koulutuksiin voin hakea?
Hakumahdollisuudet ja valintamenettelyt vaihtelevat yliopistoittain. Kysy ja lue lisää avoimen väylän hakuvaihtoehdoista:
Voit tutustua valitsemaasi alaan rauhassa käyttämättä ensikertalaisuuttasi hakijana.
Voit opiskella yliopistotutkinnon osia jo etukäteen.
Jos yo-todistuksesi ei riitä todistusvalinnassa, ylioppilaskokeiden uusimisen sijaan voit saada opiskelupaikan avointen yliopisto-opintojesi perusteella.
Mikä on avoimen väylä?
Alternativ väg till universitetet
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice